Diari Oficial de la Generalitat Valenciana


Sumari del DOGV 3632, del 24-11-1999 (1999/9849)

ACORD de 9 de novembre de 1999, del Govern Valencià, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Burriana.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   3632

Data del DOGV
:   24-11-1999

Secció del DOGV
:   V. ALTRES ANUNCIS - F) EXPROPIACIONS

Número del document
:   1999/9849


Data del document
:   09-11-1999

Organisme emissor
:   Conselleria de Justícia i Administracions Públiques

Tipus de document
:   Acord

Descriptors 

:   * Borriana
    * administració local
    * expropiació

ACORD de 9 de novembre de 1999, del Govern Valencià, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Burriana. [1999/M9849]
  
El Govern Valencià, en la reunió del dia 9 de novembre de 1999, adoptà l'acord següent:
  
L'Ajuntament de Burriana, després de l'aprovació del projecte d'obres i el compliment dels requisits legals, va sol·licitar la declaració d'ocupació urgent dels béns i drets afectats per l'expedient d'expropiació forçosa per a l'execució del projecte de urbanització d'una franja subjecta a retir per alineació indeguda en el carrer de Serratella.
  
Aquesta declaració d'ocupació urgent es justifica per l'existència d'un perill greu i manifest, a causa de l'existència d'un obstacle pendent de retir, perill que es produeix tant per al trànsit rodat com per al peatonal, d'aquest important eix viari.
  
La relació de propietaris, béns i drets afectats per l'expedient va ser sotmesa a informació pública i notificada individualment als interessats, els quals no presentaren al·legacions. Hi consta l'aprovació del projecte d'obres, l'acta de replantejament i la retenció de crèdit.
  
Per tot això i de conformitat amb les facultats conferides pel Reial Decret 3318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei de la Generalitat Valenciana 5/1983, de 30 de desembre, a proposta del conseller de Justícia i Administracions Públiques, el Govern Valencià
  
ACORDA
  
Declarar l'ocupació urgent dels béns i drets subjectes a l'expedient d'expropiació forçosa, instruïda per l'Ajuntament de Burriana per a l'execució del Projecte de urbanització d'una franja subjecta a retir per alineació indeguda en el carrer Serratella.
  
Relació de béns afectats
  
Titular: Vicente Batalla Palau
  
Domicili: carrer de Gema Galgani, 4, Burriana
  
Dades cadastrals: parcel·la 86374-22
  
Descripció: part de parcel·la i edificació en una planta afectada per l'alineació definitiva del camí de Serratella, que ocupa una franja contigua i paral·lela a dita alineació, amb una amplària aproximada d'un metre.
  
Superfície a expropiar: 10,60 m2, dels quals corresponen 5,60 a la part de les habitacions i 5,00 a la de pati terrassa.
  
Límits: nord: camí de Serratella; sud: pròpia finca; est: travessera de Serratella, i oest: finca 86980-21.
  
El present acord es publicarà en el Diari Oficial de la Generalitat Valenciana, als efectes de l'article 56.2 del Reglament d'Expropiació Forçosa, perquè els interessats, una vegada publicada la relació i fins al moment de l'alçament de l'acta prèvia, puguen formular al·legacions per escrit davant de la corporació local expropiadora, als sols efectes d'esmenar possibles errades que s'hagen produït en relacionar els béns afectats per l'ocupaciò urgent.
  
Aquest acord posa fi a la via administrativa en virtut de l'article 109.c) de la Llei 30/1992, de 26 de novembre. Els interessats podran interposar contra ell els següents recursos:
  
a) Recurs potestatiu de reposició, davant del Govern Valencià, en el termini d'un mes, comptador a partir de l'endemà a aquell en què tinga lloc la publicació de l'acord en el Diari Oficial de la Generalitat Valenciana. Contra la desestimació expressa del recurs potestatiu de reposició o, si escau, contra la desestimació presumpta del mateix pel transcurs d'un mes, es podrà interposar en el termini de dos mesos recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana. En cas de haver-se interposat recurs administratiu potestatiu de reposició, no es podrà interposar recurs contenciós administratiu fins que el primer siga resolt expressament o s'haja produït la seua desestimació presumpta pel transcurs d'un mes. Això d'acord amb allò establit en els articles 48, 107 i següents, i 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; i 46 de la Llei 29/1998, de 13 de juliol, Reguladora de la Jurisdicció Contenciosa Administrativa;
  
b) Directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors a partir de l'endemà de la publicació de l'acord en el Diari Oficial de la Generalitat Valenciana, d'acord amb els articles 10 i 46 i següents de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjudici que els interessats puguen exercir qualsevol altra via que estimen oportuna.
  
València, 9 de novembre de 1999
  
El conseller secretari del Govern Valencià,
  
JOSÉ JOAQUÍN RIPOLL SERRANO